2016. gada 22. novembrī Rīkojums Nr. 700

Rīgā (prot. Nr. 64 15. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus:

1.1. ievērojot Publiskas personas mantas atsavināšanas likuma 14. panta un 46.1 panta nosacījumus, 1/2 domājamo daļu no valsts nekustamā īpašuma (nekustamā īpašuma kadastra Nr. 2700 002 0804) – zemes vienības 0,0362 ha platībā (zemes vienības kadastra apzīmējums 2700 002 0804) un būvēm (būvju kadastra apzīmējumi 2700 002 0804 001, 2700 002 0804 002, 2700 002 0804 004, 2700 002 0804 005 un 2700 002 0804 006) – Nabagu ielā 4, Ventspilī, kas ierakstīta zemesgrāmatā uz valsts vārda Finanšu ministrijas personā, kopā ar 1/2 domājamo daļu no būvēm (būvju kadastra apzīmējumi 2700 002 0804 003 un 2700 002 0804 007)Nabagu ielā 4, Ventspilī;

1.2. ievērojot Publiskas personas mantas atsavināšanas likuma 14. panta nosacījumus, valsts nekustamo īpašumu (nekustamā īpašuma kadastra Nr. 5001 509 0011) –  būvi (būves kadastra apzīmējums 5001 009 0044 006) – Miera ielā 23A, Gulbenē, Gulbenes novadā, kas ierakstīts zemesgrāmatā uz valsts vārda Finanšu ministrijas personā.

2. Pircēji par valsts nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola